जालंधर//(24-10-2018)-अमरीक नगर में नीले कार्डो के घोटाले में क्लीनचिट देकर विभाग अपने ही जाल में फंस गया है। डीएफएससी ऑफिस के रिकार्ड के मुताबिक इस साल जनवरी से अब तक न तो नीले कार्डो की संख्या बढ़ी है और न ही कोटा। मार्च से नए नीले कार्ड के लिए आवेदन करने वाली साइट भी बंद है। ऐसे में बड़ा सवाल है कि जब जनवरी से अब तक नीले कार्डो की संख्या न बढ़ी, न घटी तो अमरीक नगर में सितंबर में अचानक नीले कार्ड कहा से आ गए।क्लीनचिट देने वाले विभाग के इंस्पेक्टर जगजीत सिंह से सवाल किया तो उनकी जुबान लडख़ड़ाती नजर आई। उन्होंने कहा कि उन्हें कुछ याद नहीं है रिकार्ड देखकर ही कुछ बता सकते हैं। उधर, डिप्टी कमिश्नर वरिंदर कुमार शर्मा के हस्तक्षेप के बावजूद डीएफएससी रविंदर सिंह, इस मामले में कुछ भी बोलने को तैयार नहीं हैं। सितंबर में मिली थी पर्चिया, तब मामला गर्माया